Postimees Juunior, Eesti Spordi- ja Olümpiamuuseum ning Eesti Olümpiakomitee kutsusid üles kõiki lapsi joonistama meie Tokyo olümpiale minevatele sportlastele õnnetoovat maskotti.
Selgus, kelle joonistusest õmmeldakse Tokyo olümpiale minevatele Eesti sportlastele õnnetoov maskott
Nüüd on rahvahääletus ning joonistusvõistlus lõppenud ja selgunud, kelle teosest õmmeldakse eksklusiivne mänguasi, mille saavad endale nii võidutöö autor kui ka terve Eesti olümpiakoondis!
Joonistusvõistlusele laekus kokku üle 900 töö, millest üheksa valis žürii finaali. Selle võitja selgitas rahvahääletus. Võitjaks osutus Franka Gelencseri joonistus «Eesti ilves».
Aktiivseima klassi arvestuses oli viigiseis mitme kooli vahel ning seetõttu otsustasime pärast liisuheitmist anda ühe auhinna asemel välja hoopis kaks. Võitjateks osutusid Are kooli 5. klass ning Audentese erakooli 3.b klass.
Täname kõiki koole, õpetajaid ja osalejaid! Võitjatega võetakse peagi eraldi ühendust.